Gestremde seun geskiet, pa aangerandŉ Gestremde seun is in die gesig geskiet en sy pa is aangerand nadat hulle Vrydagmiddag in hul huis in Heuweloord, Centurion aangeval is. LookLocal Centurion berig dat die pa en sy seun omstreeks 13:00 Vrydagmiddag deur drie gewapende mans in hul huis oorval is. Die seun, wat gestremd is, is in die gesig geskiet nadat die gewapende mans hulle oorval het. Die pa is glo aangerand. Volgens die berig is die seun in ŉ stabiele toestand in die Unitas-hospitaal. ŉ Buurman het glo gehoor hoe die pa skree: “My seun is geskiet, help.” Die polisie is in kennis gestel en het kort hierna op die toneel aangekom. Dit is nog nie duidelik of enigiets uit die huis gesteel is nie. BRON: LookLocal Centurion